20- An adunvanidigezh a endalc'h hag a zegas un nevezadur, un addizoloidigezh eus ar pec'hed. Pediñ a ra da zistremen ar santadur a gablusted a bleg ac'hanomp warnomp hon-unan. Goulenn a ra ganimp diwall da chom war bevenn ar pec'hed ; kement-se a vefe menel en hent en em zerc'hel e-kreiz an arvez  lezennel, torridigezh al lezenn. Dav eo mont pelloc'h : kompren an darempred personel gant un Doue personel dalc'hmat brasoc'h eget hor c'halon [2]. Ar strivadenn sakramantel a gas ac'hanomp di ; hon lakaat a ra en un emzalc'h gwirion a ganttroidigezh. 'Sakramant evit an esperañs' hervez formulenn eürus Pierre Tripier [3], sakramant an Adunvanidigezh ne ziskarg ket, anat eo, eus an adunvanidigezh en ober, met er c'hontrol, he lakaat a ra da zont.